El CDFB l'Eliana es va vestir de llarg davant la seua afició
04 de novembre de 2015

El passat 28 d'octubre els 29 equips que conformen l'escola i el club van presentar als seus jugadors i jugadores per a la temporada 2015-2016.

L'acte de presentació va estar apadrinat pels porters internacionals, Santiago Cañizares i Diego Alves. El patrocinador oficial del club Damel es va sumar a la festa, sortejant material esportiu entre els membres del planter local.

El CDFB l'Eliana està compost per més de 400 jugadors i un ampli equip tècnic. L'alcalde de l'Eliana, Salva Torrent, va intervenir en l'acte per a comunicar a tota la família del futbol que en 2016 s'escometrà una necessària i demandada obra com és la instal·lació de gespa artificial en el camp de futbol de Les Taules, la qual cosa permetrà donar un salt qualitatiu a l'escola, millorar els entrenaments i possibilitar el creixement del Club.

Consulta la galeria d'imatges en el Facebook de "Esports l'Eliana"